open-index/open-wikipedia-markdown huggingface dataset:
Bellum Magnum Patrium

**Bellum Magnum Patrium** (Russice Великая Отечественная война, tr. *Velikaja Otečestvennaja vojna*), quod annis 1941–1945 durabat, erat bellum Unionis Sovieticae (cui Iosephus Stalin summo cum imperio praefuit) contra Germaniam (ab Adolpho Hitler ductam) sociosque eius (Hungariam, Italiam, Romaniam, Finniam) et gravissima secundi belli mundani pars.

## Cursus belli 
Die 22 mensis Iunii anno 1941 Germania sine promulgatione belli Unionem Sovieticam invasit et initio prospere bellabat: Rutheniam Albam, Ucrainam, Lituaniam, Lettoniam, Estoniam partemque territorii Russiae occupavit (copiae hostiles Leninopolem in obsidione habuerunt, Moscuam fere adeptae fuere, ad Caucasum et ad Rham pervenerunt).

Die 19 mensis Novembris anno 1942 efficacis successio copiarum Unionis Sovieticae incepit. Mense Ianuario anno 1943 perrupta est obsidio Leninopolis (annum post finita). Initio Februarii anno illo URSS expediit victoriam in pugna Stalingradensi (17 Iulii 1942–2 Februarii 1943). In pugna Curscensi, quae ab 5 Iulii ad 23 Augusti anno 1943 durabat, exercitus Sovieticus etiam vicit et plane superioritatem suam firmavit. Socii Unionis Sovieticae (Civitates Foederatae Americae et Britanniarum Regnum) mense Iunio anno 1944 "Frontem Secundam" contra Germaniam in Francia boreali invenerunt. Aestate et autumno eodem anno copiae Sovieticae nonnullas operationes militares (e.g. operationem "Bagration") perfecit. Ad extremum anni 1944 territoria URSS parsque borealis Norvegiae ex occupatione Germaniae liberata sunt, socii Germaniae concesserunt et contra Germaniam bellare commiserunt.

A mense Ianuario ad mensem Aprilem anno 1945 copiae Sovieticae Poloniam et partem Austriae (cum Vindobona) liberaverunt, partem Germaniae occupaverunt (e.g., 9 Aprilis Regiomontium urbs, magnum castrum germanicae Borussiae orientalis, se dedit). Die Die 2 mensis Maii exercitus Unionis Soveticae Berolinum, metropolem Germaniae, cepit.

Die 8 mensis Maii Germania concessit: sic est finis Belli Magni Patrii (etiam finis est secundi belli mundani in Europa).

* Dies Victoriae

## Nota 
## Fontes 
* *Dictionarium novum illustratum encyclopaedicum* = Новый иллюстрированный энциклопедический словарь / Ред. кол.: В.И. Бородулин, А.П. Горкин, А.А. Гусев, Н.М. Ланда и др. – Moscuae: Большая Российская энциклопедия, 2001. – ISBN 5-85270-259-5 
* Pagina de Bello Magno Patrio Unionis Sovieticae 1941-45 *Encyclopaediae Sovieticae Magnae* editionis tertiae 

## Nexus externi 
* J. Gluszak, *De pugna Stalingradensi* 
* V. Ciarrocchi, *Nikolajewka* 
* Pagina de Bello Magno Patrio 1941-45 *Encyclopaediae Russicae Magnae* 


Categoria:Secundum bellum mundanum
Æ

frame|right|Coniunctiones Æ et æ
**Æ** aut **æ** Latine est ligatura, quae origine litteras "A" et "E" coniungit. In linguis Danica, Islandica, Norvegica et Faroica *Æ* usurpatur littera vocalis.

Tam in lingua Anglica vetere et in Medio Aevo Latine usurpatur. In Lingua Anglica adhunc æ usurpat ad scribenda aliquanta nomina, exempli gratia *Encyclopædia*, sed ab adventu computatri sua usura tendit ad abeundum. In praenomine Lætitia hic littera immortali Sergius Gainsbourg cantico *Elaeudanla Téïtéïa* reddetur : l, a, e dans l'a, t, i, t, i, a ; Francogallice 'æ' "e dans l'a" (e in a) dicitur.

In Lingua Latina antiqua adhibita non est littera (apparet enim in Lingua Latina antiqua Æ non erat dicta ut dicitur *e*, sed ut *ai* (lingua Graeca: ὁ Καῖσαρ)), littera in Neolatina tantum utuntur, quia littera nunc dicitur ut dicitur *e* neque ut dicitur *ai*.

Æ scribitur in HTML codice *&amp;AElig;* vel *&amp;aelig;* par est Æ vel æ.

In claviatura Suecica '** vel **' par est æ vel Æ.

*Abecedarium
*Vocalis

## Bibliographia
*Bringhurst, Robert. 2002. *The Elements of Typographic Style.* Vancuverii: Hartley & Marks. ISBN 0881792055.

A
Index Regum Britanniae Britanniarumque

Hac in pagina invenies seriem regum Britanniae Britanniarumque. Vide Index Regum Angliae et index Regum Scotiae reges reginasque antiquiores ad inveniendos.

## Reges Angliae et Scotiae
Hic invenietur index regum reginarumque Angliae et Scotiae (sive Britanniae) inter annos 1603 et 1707:
*Iacobus I Angliae VI Scotiae 1567–1625, filius Mariae Scotiae et consobrinus Elizabethae I Angliae; ab anno 1603 primus rex duorum regnorum
*Carolus I 1625–1649, filius Iacobi I
*Interregnum post Bellum Civile Anglicum 1649–1660
**Olivarius Cromwell 1653–1658 (Protector)
**Richardus Cromwell 1658–1659 (Protector) filius Olivarii
*Carolus II 1660–1685, filius Caroli I
*Iacobus II Angliae et VII Scotiae 1685–1689, frater Caroli I
*Gulielmus III et Maria II 1689–1694, nepos (ex sorore) et filia Iacobi II
*Gulielmus III (solus) 1694–1702
*Anna 1702–1707, soror Mariae II

## Reges Britanniae Maioris 
Hic invenitur index regum reginarumque Britanniarum Regni ab anno 1707 ad annum 1800:
* Anna 1707–1714
* Georgius I 1714–1727, consobrinus Annae, filius Sophiae Brunsvicensis et Luneburgensis Electricis
* Georgius II 1727–1760, filius Georgii I
* Georgius III 1760–1800, filius Friderici, Walliae Principis, filii Georgii II

## Reges Britanniarum 
Hic invenietur index regum reginarumque Britanniarum (anglice *United Kingdom*).

* Georgius III 1760-1820, ab anno 1800 primus rex Britanniarum
* Georgius IV 1820-1830, filius
* Gulielmus IV 1830-1837, frater
* Victoria 1837-1901, filia fratris
* Edwardus VII 1901-1910, filius
* Georgius V 1910-1936, filius
* Edwardus VIII 1936, filius
* Georgius VI 1936-1952, frater
* Elisabetha II 1952-2022, filia
* Carolus III 2022-hodie, filius

## De titulis 
* Anno 1603 Iacobus VI rex Scotiae devenit rex Angliae Hiberniaeque. Eo anno titulum reclamavit in nummis suis *Dei gratia Angliae Scotiae* (sive *Magnae Britanniae*) *Franciae et Hiberniae rex*.
* Anno 1707 Parlamentum Angliae et Parlamentum Scotiae coniuncti sunt. Anna regina eo tempore nuncupata est *Dei gratia Magnae Britanniae Franciae et Hiberniae regina*.
* Rex Georgius III abnegat se dicere regem Franciae. Anno 1800 creatum est regnum coniunctum (Anglice *United Kingdom*) Angliae, Scotiae et Hiberniae, ab hoc anno Latine "Britannias" pluraliter designatum. Anno 1816 in nummis Britannicis reges titulum reclamaverunt *Dei gratia Britanniarum rex, fidei defensor*.
* Ab anno 1876 Victoria se nuncupavit *Dei gratia Britanniarum regina, fidei defensor, Indiae imperatrix*.
* Anno 1901 Eduardus VII titulum reclamavit *Dei gratia Britanniarum omnium rex, fidei defensor, Indiae imperator*.
* Anno 1949 Georgius VI abnegat se dicere imperatorem Indiae.

* Index regum Angliae

!
Britanniae
Carolus III (rex Britanniarum)

[thumb|Carolus princeps Walliae pro [Aedes Albae|Aedibus Albis in Civitatibus Foederatis anno 2005.]]
 (praenominibus Anglicis *Charles Philip Arthur George,* natus in Domo Regia Buckinghamensi Londinii die 14 Novembris 1948) est rex Britanniarum et quattuordecim regnorum Consortionis Populorum, matrem Elizabetham II secutus. Pater fuit Philippus Edinburgensis dux, soror vero est Anna, Principissa Regia.

## Princeps Walliae 
In matrimonium in cathedrali S. Pauli Londiniensi die 29 Iulii 1981 sanctum, Dianam Franciscam Spencer primum duxit, quae ei duos liberos peperit, videlicet Gulielmum Arturum Philippum Ludovicum (natum 21 Iunii 1982) et Henricum Carolum Albertum David (natum 15 Septembris 1984). Carolus Dianaque alter ab altero sese dissociaverunt anno 1992, et nodus matrimonialis eorum tandem perdissolutus est anno 1996; Diana malo casu proximo anno obiit. Carolus postea uxorem alteram duxit Camillam Parker-Bowles (nomine *Camilla Shand* natam). Coniuncti sunt die 9 Aprilis 2005 in cappella palatina. 

## Rex 
Diadema Carolo et Camillae uxori die 6 Maii 2023 in Abbatia Westmonasteriensi rite positum est cum Corona Sancti Eduardi ex Archiepiscopo Canturariensi Iustino Welby.

Die 5 Februarii 2024 ipse diagnosem canceris eius per Domum regiam Buckinghamensem publicavit.

Die 25 Iunii 2024, Carolus rex Ordine Supremo Chrysanthemi laureatus est a Naruhito, Imperatore Iaponiae et rursum eum equitem Ordinis Periscelidis fecit.
## Notae 
## Bibliographia 
* "Read the Prince Charles 'black spider' memos in full"; "Read the second batch of Prince Charles' letters in full". *The Guardian* (4 Iunii 2015)
* Booth, Robert. 2022. "King Charles III becomes monarch after death of mother, Queen Elizabeth II," *The Guardian,* 8 Septembris 2022.
* Dimbleby, Jonathan. 1994. *The Prince of Wales: A Biography.* Bostoniae: Little, Brown. ISBN 0-316-91016-3.
* Starkey, David. 1994. "Travails of a Puzzle-Head Prince." *Times Literary Supplement,* 2 Decembris 1994, 6-7.

**Hyloscirtus princecharlesi*

## Nexus externi 
Categoria:Cambria
Categoria:Hydrochromatistae
Categoria:Nobiles Angliae
Categoria:Reges Reginaeque Britanniae
Categoria:Socii Regiae Societatis Litterarum
!
Carmen Limericum

**Carmen Limericum** (Anglice: *limerick*) est genus artis poeticae, quo de rebus venereis saepius lascivitur cum satura et verso intercalari, pupulum factum est a Eduardo Lear.

Omnia limerica quinque versus habent, rimae systematis a-a-b-b-a. 

Versus I, II et V tres, III et IV duos pedes habent. In plurimis limericis, pedes sunt anapaesti; videlicet, componuntur omnia duabus syllabis lenibus, tum una syllaba forti.

Magna copia limericorum scribendorum:
*Dictionario Oxoniensis Linguae Anglicae in Forma Limericorum

## Explanatio numerorum altera 
Constat limericum, siquod Latinis versibus componatur, in carminibus generis lyrici esse numerandum. Cuius quasi fundamentum versus esse Pherecrateus videtur. Stropha limerica ex duobus versibus Pherecrateis dactylo singulo post basin Aeolicam interposito acephalis, duobus versibus Pherecrateis acephalis catalecticis, uno versu Pherecrateo dactylo singulo post basin Aeolicam interposito acephalo constat (2 ^pherda, 2 ^pher^, ^pherda). Versuum autem tam primi, alterius, extremi quam tertii quartique syllabas extremas consonare oportet.

## Exempla 
### Limericum Thomae Aquinatis 
Thomas Aquinas primus inventor limerici fuisse, sed rudioris, videtur:
:::Sit vitiorum meorum evacuatio
:::Concupiscentiae et libidinis exterminatio
::::Caritatis et patientiae
::::Humilitatis et obedientiae
:::Omniumque virtutum augmentatio.

### Limerica philosophica numeris nondum excultis conscripta 
Eadem mente Peter Gerloff hos versus confecit:
:::O permaledicta pigritia,
:::quae generat omnia vitia!
::::Legentes hoc ter
::::habebitis per
:::exemplum absurda delicia.

et resignans:
:::Industrius quidam poeta
:::desiderans carmina laeta
::::exhaustus est sic,
::::ut facie hic
:::aequaverit sua deleta.

### Limerica lasciviora 
Ad Macrobii saturnalium l.2., c.4., § 6.:
:::Miles pueros futuisse
:::iussus reus est abiisse:
::::patris puduit.
::::Caesar monuit:
:::"Dic me tibi displicuisse!"

De Iolanthae deliciis:
:::"Cur me, mea cura, Iolantha,
:::spernis miserum?"—"Tibi quanta
::::et quam sapiens
::::est, Postume, mens!
:::Sed non tua mentula tanta est."

## Notae 
Categoria:Poesis
Arthropoda

[thumb|upright=1|Nonnullae *[Callinectes sapidus|Callinectes sapidae.*]]
[thumb|upright=1|Unum ex *[Myriapoda|Myriapodis.*]]
**Arthropoda** (-orum, *n.*; ex verbis Graecis '''' 'articulus' + '''' 'pes' = 'pedes articulati') sunt animalia invertebrata quae exosceletum (sceletum exteriorem), corpus segmentosum, appendicesque articulatas habent. Ea sunt membra phyli inter quae sunt insecta, arachnida, crustacea, et alia animalia familiaria. Eorum maiores proprietates sunt membra articularia et cuticula, quae plerumque ex α-chitino constat; crustaceorum praeterea cuticula carbonato calcii biomineralizatur. Rigiditas cuticulae auctum inhibet; ergo arthropoda eam cuti exuta interdum substituunt. Conformatio corporis arthropodorum in segmentis iteratis consistit, quorum quodque par habet appendicum; quae conformatio est tam versatilis quod cum cultro exercitus Helvetici comparata est, atque arthropoda frequentissima omnium collegiorum oecologicorum in plurimis circumiectis membra effecit. Sunt plus quam 1 000 000 specierum descriptarum, plus quam 80 centesimae omnium animalium vivorum specierum descriptarum, et ea sunt unus e duobus gregibus animalibus quae in circumiectibus persiccis vigent (alius grex amniota comprehendit). Arthropoda magnitudine inter plancton microscopicos et formas nonnulla metra longas variantur.

Primaria arthropodorum lacuna interna est haemocoelum, quod eorum organa accommodat et per quod sanguis circumagitur; eis sunt aperta systemata circulatoria. Sicut partes exteriores, interna arthropodorum organa plerumque ex segmentis iteratis constant. Systema nervosum est scaliforme, ventralibus restibus nervosis paribus coniunctis per omnia segmenta transientibus et ganglia coniuncta in quoque segmento figurantibus. Caput per coniunctionem variorum numerorum segmentorum, cerebrum per coniunctionem gangliorum horum segmentorum nascitur, oesophagum circumplectens. Systemata respiratorium et excretorium variantur, tantum secundum circumiecta quantum subphylum ad quod pertinent.

## Bibliographia
*Latreille, P. A. 1829. ''Les Crustacés, les Arachnides et les Insectes, distribués en familles naturelles: Le Règne Animal, distribué d'après son organisation, pour servir de base à l'histoire naturelle des animaux et d'introduction à l'anatomie comparée.* Ed. secunda. Vol. 4.
*Brusca, R. C., et G. J. Brusca. 1990. *Invertebrates.* Sunderland Massachusettae: Sinauer Associates.
*Gould, S. J. 1990. *Wonderful Life: The Burgess Shale and the Nature of History.* Hutchinson Radius. ISBN 0091742714. 
*Pearse, V., J. Pearse, M. Buchsbaum, et R. Buchsbaum. 1987. *Living Invertebrates.* Palude Alta Californiae: Blackwell Scientific Publications.
*Ruppert, E. E., R. S. Fox, et R. D. Barnes. 2004. *Invertebrate Zoology.* Ed. septima. Brooks/Cole. ISBN 0030259827.

*Schistus Burgessensis
*Cellulae Kenyonanae
*Copepoda
*Chilopoda
*Malacostraca
*Scorpio
*Sensillum
*Trilobita

## Nexus externi 
*Arthropoda apud *animaldiversity''
*Arthropoda,
*Arthropoda,'

Categoria:Arthropoda
Categoria:Phyla animalium
Categoria:Taxa Latreille
Categoria:Taxa 1829
Schola Otto-Pankoki

**Schola Otto-Pankoki** schola secundaria est, sita Mulhemii ad Ruram in regione Rurana.
 
Schola est fundata 1911 et erat schola humanistica cum lingua prima latina et secunda graeca sive Lingua Francogallica. Nomen novum est datum 1974 post acceptum scholae ab municipio, nominata ex artifice Otto Pankok,, olim scholae discipulus. Hodie schola pervulgata est cum Lingua Anglica et Latina in classe *sexta*. Lingua graeca disci podest cum discipulis aliunde scholarum.  

## Nexus externus
* http://www.otto-pankok-schule.de

Categoria:Scholae Germaniae
Groninga

**Groninga** haec dissimilia significat:

# Groninga (provincia) est provincia Nederlandiensis Septentrionalis.
# Groninga (urbs) est urbs Nederlandiensis, qui posita est provincia Groninga.
# Groninga sedes episcopi Ecclesiae Catholicae est. Vide dioecesis Groningensis.
Artiodactyla

Suidae
Hippopotamidae
Tayassuidae
Camelidae
Tragulidae
Moschidae
Cervidae
Giraffidae
Antilocapridae
Bovidae

**Artiodactyla** (nomen a Ricardo Owen anno 1841 compositum ex Gr. ἄρτιος 'par' + δάκτυλος 'digitus') sunt mammalia ungulata binis digitis praedita.

* **Subordo Suinae**
** Suidae — sues
** Hippopotamidae — hippopotami
** Tayassuidae — taiacua
* **Subordo Tylopoda**
** Camelidae — cameli
* **Subordo Ruminantia**
** Tragulidae — traguli
** Moschidae — moschi
** Cervidae — cervi
** Giraffidae — camelopardi
** Antilocapridae — antilocaprae
** Bovidae — boves

## Nexus externi 

Categoria:Taxa Owen
Categoria:Taxa 1841
Categoria:Ordines animalium
Iugoslavia

[thumb|Iugoslavia et civitates cum ea foederatae post [secundum bellum mundanum.]]

**Iugoslavia,** etiam dicta **Austroslavia,** antiquitate **Illyricum**, fuit civitas sui iuris Europaea, dicioni terrarum Slavicarum subiecta. 

Die 1 Decembris 1918, Regnum Serborum, Croatorum, et Slovenorum conditum erat, Serbiam, Montem Nigrum, Macedoniam, Croatiam, Bosniam et Herzegovinam, Sloveniam, Kosoviam includens. Ab anno 1929, nomen regni *Iugoslavia* erat, donec anno 1941, Germania Nazistica regionem occupavit.

Anno 1945, res publica socialistica Iugoslavia condita erat in formam foederationis. Bello frigido finito Res Publica Iugoslava tabuit, nam iam anno 1991 Croatia, Slovenia, Macedoniaque, et anno 1992 etiam Bosnia et Herzegovina, a civitate discesserunt.

Ab anno 1992 ad annum 2003, *Iugoslavia* erat nomen unionis Serbiae et Montis Nigri, cuius unionis dissolutio anno 2006 facta est. Dum libertas civitatum ab anno 1991 ad 2006, bella stabant quod causa scelus, sicut genocidii et stupri, facta est. Ad illa scelera iudicanda, Tribunal criminibus investigandis in quondam Iugoslavia perpetratis a Consociatione Nationum decretum est.

*Historia Albaniae
*Historia Croatiae
*Historia Serbiae

## Notae 
Categoria:Historia Europae
!
Arnoldus Schwarzenegger

**Arnoldus Aloisius Schwarzenegger** (natus *Arnold Alois Schwarzenegger* Thal in vico Styriensi in  Austria die 30 Iulii 1947), quondam ostentator corporeus, est histrio, pellicularum fabricator, negotiator, auctor,  et politicus, qui gubernator Californiae fuit. 

In oppido nativo educatus, Arnoldus Schwarzenegger iuvenis Londinii robore corporis insignis fit. Angelopolis in California ab anno 1968 incola, virium ostentator sed mox histrio pellicularum operam dedit, successu ambobus muneribus optimo. Ab anno 2003 usque ad 2011, trigesimus octavus Californiae gubernator fuit.

## Cursus cinematographicus 
Arnoldus multarum pellicularum cinematographicarum particeps fuit, inter quas praeclarissimae sunt:
* 1982: *Conan Barbarus*
* 1984: *Terminator*
* 1987: *Praedator*
* 1991: *Terminator 2: Dies iudicii*
* 1993: *Heros actionis ultimus*
* 1996: *Erasor*
* 2000: *Dies sextus*
* 2002: *Collaterale damnum*
* 2003: *Terminator 3 - Rebellio machinarum*
* 2015: *Terminator: Genisys*

* *Anthrenocerus schwarzeneggeri*

## Nexus externi 
* Arnoldi Schwarzenegger brevis biographia apud Societatem Nationalem Gubernatorum (*National Governors Association*)

Categoria:Actores Civitatum Foederatarum

Categoria:Gubernatores Californiae
Categoria:Incolae Angelopolis
Categoria:Incolae Austriae
Categoria:Incolae Londinii
Categoria:Ostentatores
Dellium Novum

**Dellium Novum** (Lingua Hindi नई दिल्ली ) est urbs circiter 322&nbsp;000 incolarum et Indiae caput.

## Aer 
Dellii Novi hiems temperatus et siccus est. Inter calidissimam aestatem maxima pars imberum effunditur.

## Historia 
thumb|Dellium Novum
Herbertus Baker architectus Anglicus cum Edwino Lutyens urbem Dellium Novum delineavit.

Dellium Novum anno 1912 prope Dellium Vetus conditum est ut Indiae urbs capitalis esset.

Dellii Novi die 30 Ianuarii 1948 Mahatma Gandhi a Nathuram Godse interfectus est.

## Praeclari cives 
### Nati 
* 1941 - Paddy Ashdown, politicorum peritus Britannicus

### Mortui 
* 1948 - Mahatma Gandhi 
* 1984 - Indira Gandhi, bis Indiae ministrorum Praeses

## Nexus externi 
* Urbis pagina interretialis

Categoria:Dellium
Categoria:Capita

Categoria:Condita 1912
Iuventus Hitleriana

[thumb|275px|Iuventutis Hitlerianae vexillum cum [svastica]]
**Iuventus Hitleriana** (Germanice: *Hitler-Jugend*), sodalitas omnium puerorum Germanicorum sanguinis qui aestimabatur puri a magistratibus Hitlerianis constituta erat. 
Quae anno 1926 condita initio *foedus iuventutis operariorum Germanicae* (Germanice:*Bund deutscher Arbeiterjugend*) nominata est.
Ad annum 1933 Iuventus Hitleriana ordo iuvenum cum partibus Hitleri facientium fuit. Lege autem anno 1936 lata in sodalitatem ex re publica constitutam conversa est, quae magis schola vel parentibus ipsis animos corporaque iuvenum ad bellum gerendum confirmaret.

Omnes paene iuvenes Germani Adolfo Hitlero duce urgebantur, ut participes Iuventutis Hiterlianae fierent. Primum aliae compages iuvenum exempli gratia ecclesiarum christianarum iam erant, sed tum omnes aliae iuvenum compages prohibitae sunt etiam quae a parte politica "dextra", ut ita dicam, erant. Etiam papa Benedictus XVI nonnullis annis sodalis Iuventutis Hitlerianae erat. Iuventus Hitleriana pars "totalitariae" rei publicae Hitlerianae sive "fascisticae" fuit. 

## De structura 
Pueri inter novem et quattuordecim annos nati in "grege Germanico iuvenum"
(Germanice: *deutsches Jungvolk*) complecti sunt et puellae in "foedere puellarum iuvenum" (Germanice: *Jungmädelbund*),
sed pueri inter quattuordecim et duodeviginti annos nati in "Iuventute 
Hitleriana" (Germanice: *Hitlerjugend/HJ*) et puellae in "foedere puellarum Germanicarum" (Germanice: *Bund deutscher Mädel/BDM*) complecti sunt.

## De ductu 
1931-1940 Baldurus von Schirach, qui "dux iuventutis imperialis NSDAPae" (Germanice: *Reichsjugendführer der NSDAP*) et praeterea ab anno 1933 "dux iuventutis regni Germanici" (Germanice: *Jugendführer des Deutschen Reiches*) fuit, Iuventuti Hitlerianae praestitit.
Inter annum 1940 et 1945 Arthurus Axmann dux Iuventutis Hitlerianae fuit.

## De numero membrorum 
Anno 1932: 100 000 sodales aestate anni 1933: plures quam 3 500 000 sodales1938: circa 8 700 000 sodales in Iuventute Hitleriana erant. 

* Adolfus Hitler
* NSDAP

Categoria:Fascismus in Germania
Categoria:Historia Germaniae
!
Aspleniaceae

Familia filicum **Aspleniaceae** sola familia **Asplenialibus** ordini est.

Haec familia asplena comprehendit. Biologi saepe solum unum genus, Asplenium, huic familiae imputant. Alii genera segregata ut Camptosorus, Phyllitis, et Ceterach esse censent. Camptosorus libenter cum aliis asplenis hybridas facit; phylliti etiam nonnulli hybridae sunt.

## Genera 
* *Asplenium*
* *Asplenicystopteris*
* *Camptosorus*
* *Diellia*
* *Holodictyum*
* *Pleurosorus*
* *Schaffneria*

## Bibliographia 
* Murakami, N., S. Nogami, M. Watanabe, et K. Iwatsuki. 1999. "Phylogeny of Aspleniaceae inferred from rbcL nucleotide sequences." *American Fern Journal* 89:232–243. 

## Nexus externi 
Categoria:Familiae plantarum 
!
Nosocomus

thumb|Nosocomae futurae
**Nosocomus** (Graece νοσοκόμος) vel **nosocoma** sive **infirmarius / infirmaria**est aegrorum minister, cuius officium est, ut in nosocomio aegrotos adiuvet ex medici sive infirmeristi practicae clinicae mandato et praescripto. Priusquam quisquam nosocomus fieri potest, studia artis et professionis exercenda sunt.
 
Nosocomi est sanitatem corporis aestimare, medicamenta manipulare, praeparare et administrare, alias curationes ex mandato infirmarii practicae clinicae et medici praebere, vim medicamentorum aestimare nec non convalescentibus  necessitates parare. Nationes suam quaeque consuetudinem nosocomorum legibus constitutam descripte definiunt. 

Ars nosocomi moderna ab Florentia Nightingale constituta est.

Officium nosocomorum ars infirmariorum vocatur. 

## Notae 
## Nexus externi 
* "Vocabularium anatomiae macroscopicae" 
* "Non est medicina sine lingua Latina" 

Categoria:Munera
Categoria:Medicina
!
Vulpes vulpes

***Vulpes vulpes***  est maxima familiae Canidarum vulpes.

## Facies
[upright=0.8|left|thumb|*Vulpis vulpis* [calva.]]
### Corpus
*Vulpes vulpes* corpus longum et membra brevia habet. Cauda, longior quam dimidium longitudinis corporis (accuratius 70 centesimae longitudinis corporis capitisque), solum cum vulpes stet attingit. Pupillae ovatae sunt. Testes marium minores sunt quam testes *Vulpis lagopodis.*

### Dimensiones
*Vulpes vulpes* est maxima species generis *vulpium.* Multum levior autem quam canes magnitudine simili est.

### Pellis
[thumb|*[Vulpes vulpes macroura* pelle hiemali in Evergreen Colorati visa. Nota pupillas ovatas.]]
Pellis hiemalis densa, dulcis, longa est. Apud vulpes septentrionales, pellis longior est quam pellis vulpium australium.

Sunt tres greges *Vulpium vulpium* ad colorem pertinentes, qui dicuntur vulpes rubrae, vulpes argenteae/nigrae, vulpesque confusae.

## Alimonia
Haec vulpes omnivora est; cibus solitus adgregat parva mammalia ac aves, etiamque insecta, lumbricos, fructus varios.

## Regio
In Europa, Asia, parte Africae Borealis, Americae Septentrionali, et Australia endemica est.

## Comminationes
Obiectum venationis est ob eius pellem pretiosam.

## Subspecies
Sunt quadraginta quinque subspecies *Vulpis vulpis*:

**Vulpes vulpes abietorum*
**Vulpes vulpes alascensis*
**Vulpes vulpes alpherakyi*
**Vulpes vulpes anatolica*
**Vulpes vulpes arabica*
**Vulpes vulpes atlantica*
**Vulpes vulpes bangsi*
**Vulpes vulpes barbara*
**Vulpes vulpes beringiana*
**Vulpes vulpes cascadensis*
**Vulpes vulpes caucasica*
**Vulpes vulpes crucigera*
**Vulpes vulpes daurica*
**Vulpes vulpes deletrix*
**Vulpes vulpes dolichocrania*
**Vulpes vulpes dorsalis*
**Vulpes vulpes flavescens*
**Vulpes vulpes fulvus*
**Vulpes vulpes griffithi*
**Vulpes vulpes harrimani*
**Vulpes vulpes hoole*
**Vulpes vulpes ichnusae*
**Vulpes vulpes indutus*
**Vulpes vulpes jakutensis*
**Vulpes vulpes japonica*
**Vulpes vulpes karagan*
**Vulpes vulpes kenaiensis*
**Vulpes vulpes kurdistanica*
**Vulpes vulpes macroura*
**Vulpes vulpes montana*
**Vulpes vulpes necator*
**Vulpes vulpes niloticus*
**Vulpes vulpes ochroxantha*
**Vulpes vulpes palaestina*
**Vulpes vulpes peculiosa*
**Vulpes vulpes pusilla*
**Vulpes vulpes regalis*
**Vulpes vulpes rubricosa*
**Vulpes vulpes schrenckii*
**Vulpes vulpes silacea*
**Vulpes vulpes splendidissima*
**Vulpes vulpes stepensis*
**Vulpes vulpes tobolica*
**Vulpes vulpes tschiliensis*
**Vulpes vulpes vulpes*

## Notae
## Nexus externi
Categoria:Animalia venaticia
Categoria:Mammalia Canadae
Categoria:Mammalia Civitatum Foederatarum
Categoria:Mammalia Russiae
Categoria:Fauna Finniae
Categoria:Taxa Linnaei
Categoria:Taxa 1758
Categoria:Vulpes
Godfridus Kneller

[thumb|Godfridus Kneller, Eques [Isaacus Newtonus|Isaacum Newtonum pinxit]] 
**Godfridus Kneller,** Eques (Anglice: *Sir Godfrey Kneller*, Germanice: *Gottfried Kneller*), die 8 Augusti 1646 Lubecae natus, 19 Octobris 1723 Londinii mortuus, fuit pictor in curia nonnullorum Britanniae monarchorum.

Discipulus Ferdinandi Bol et Rembrandi, Kneller factus est saeculis 17–18 imaginum pictarum (h.e. simulacrorum) pictor maximi momenti Angliae, decem monarchos Europaeos regnantes pingens. Anno 1680 factus est Pictor Principalis Regalis a Carolo II, et postea eques a Gulielmo III. 38 imagines virorum publicorum, litteratorum, etc. A Georgio I barunculus creatus, doctor quoque erat Academiae suae nomine *Kneller Academy of Painting and Drawing* annis 1711–1716. 

## Nexus Externi
* Carolus II (1685) apud Pinacothecam Walker, Liverpaludi

Categoria:Aulici
Categoria:Pictores Germaniae
Categoria:Pictores Britanniae
Micatio Sinensis

**Micatio Sinensis** est ludus manualis. 

## Modus ludendi 
Duo lusores pugnos singulos faciunt. Ter pugnis manus suas iciunt; vice quarta simul pugnos in unum ex tribus signis mutant: 
* **Saxum** — Pugnus.
* **Forfex** — Digitus medius et index in forma V litterae extenta.
* **Charta** — Manus plana.

Deinde:
* Saxum forficem hebetat; saxum vincit.
* Forfex chartam secat; forfex vincit.
* Charta saxum cooperit; charta vincit.

Si ambo idem signum faciunt, ludus denuo ludendus est.

*Par impar
*Micatio

## Notae

Categoria:Ludi
Categoria:Pictogrammata
Nomen

**Nomen proprium** est nomen substantivum, quo res quaedam, ut ab aliis rebus distinguatur, speciatim notatur. Saepissime de nominibus hominum et locorum agitur.

## Nomina personalia Romana 
Romani species propriorum nominum personalium quattuor habebant: 
*Praenomen, quod nomini praeponitur, ut *Lucius*, *Quintus*, *Gaius*.
*Nomen gentilicium, quod notat genus, ut *Cornelius*, *Iulius*.
*Cognomen, nomini coniungitur, ut *Scipio*, *Caesar*
*Agnomen, quasi accedens nomen, ut *Metellus Creticus*, quia Cretam subegit, aut *Augustus Germanicus*, quia augustus est ob Germanicos subiugendos. Extrinsecus enim venit agnomen ab aliqua ratione. Cognominum autem vulgo dictum eo, quod nomini cognitionis causa superadiciatur, sive quod cum nomine est.

*Index nominum
*Fontes nominum locorum
*Nomen proprium
*Nomen systematicum
*Vicipaedia:Nomen
*Eponymus
*Exonymum

!
Laophorium

[thumb|Laophorium urbanum [Lundae]]

 (Grc. ant.  ‘populus’ +  ‘lectīca’ – propter Neograecum λεωφορείο, *leophoreio*, idem vehiculum indicans) seu  vel , seu , inter gentes saepe *autobus* vel *bus* tantum appellatum (locutione Latinā *auto[raeda pro omni]bus* compendii factā), est vehiculum vectorium oblongum quod homines aut per urbem aut inter urbes transportat. Forma laophorii variat; habeat corpus singule aut duplice et unum aut duo tabulata. Combinatio corporis singulis et tabulati usitatissima est. Laophorium etiam ad pueros scholasticos accomodatum est, nomine laophorium scholare. Mansiones laophoriorum appellantur spatia ubi laophoria consistunt ut convectores vehiculum ascendere et descendere possint.

## Historia 
thumb|Laophorium vetus; *Benz-Omnibus*. Imago anni 1896
Anno 1826 Namneto in urbe Francica, praefectus secretus iter publicum constans  inter vicum suburbanum suum et oppidum ferentem instruxit. Paulo post lineae autocinetorum laophororum tota in Francia instructae sunt, sicut et in Britannia et in Civitatibus Foederatis Americae.

## Exempla laophoriorum 
### Laophorium scholare 
thumb|Laophorium scholare.
Laophorium scholare est genus laophorii quo discipulos ad et ab scholam gubernat.

### Laophorium duorum tabulatorum 
[thumb|Laophorium [duorum tabulatorum per vias Londinii movet.]]
Hoc laophorium duo tabulata habet ut plures hominum vehantur.

## Nexus interni 
* Currus electricus
* Tramen vectorium

## Nota 

## Nexus externi 
Categoria:Autocineta
Categoria:Inventiones Franciae
Categoria:Vehicula
Christophorus Wren

[thumb|upright=0.8|Christophorus Wren ab [Ioannes Michael Rysbrack|Ioanne Michaele Rysbrack pictus.]]
**Christophorus Wren** (die 20 Octobris 1632 natus; die 25 Februarii 1723 mortuus) fuit architectus, astronomus, mathematicus, et geometricus Anglicus more baroco saeculi septimi decimi. Magnam famam sibi adeptus est ob ecclesias Londinienses post Magnum Incendium anni 1666 refectas, inter quas insigniter cathedralem Sancti Pauli. Et artis urbium disponendarum peritus fuit.

## De vita 
Christophorus Wren Collegium Wadhamense (Oxonia) apud Oxonienses frequentavit.

Christophorus Wren et alii Londinii anno 1660 Regalem Societatem condiderunt, cuius praeses ipse ordine quartus fuit.

## Epitaphium 
Christophori Wren epitaphium, in crypto Cathedralis Sancti Pauli quam aedificavit, est textus notissimus:

SUBTUS CONDITUR
HUIUS ECCLESIÆ ET VRBIS CONDITOR
CHRISTOPHORUS WREN,
QUI VIXIT ANNOS ULTRA NONAGINTA,
NON SIBI SED BONO PUBLICO,
LECTOR, SI MONUMENTUM REQUIRIS,
CIRCUMSPICE.
Obiit XXV Feb. An°. MDCCXXIII. Æt. XCI

Cuius inscriptionis imaginem hic invenies.

## Bibliographia 
* Jeffery, Paul. 1996. *The City Churches of Sir Christopher Wren.* Londinii: Hambledon. ISBN 1-85285-142-2.

* 3062 Wren

## Nexus externi 
Categoria:Architecti Britanniae
Categoria:Alumni Universitatis Oxoniensis
Categoria:Curatores Operum Regis (Anglia)
Categoria:Francomurarii
Categoria:Incolae Angliae
Categoria:Socii Regalis Societatis Londiniensis
Pasta de althaea

thumb|Pasta de althaea in rami spiculum super flamma assatur.

**Pasta de althaea** est bellarium quod hodie constat ex saccharo vel syrupo maizii, albumine, gelatino macerato, cummi arabico, simul solutis, et agitatis usque ad spongiosum spissitudinem. Versio autem translaticia extractum continebat radicis mugilagini althaeae in loco gelatini, mucilagine pro bechico adhibito.

Hodie pasta hibisci in forma cylindri mollis extruditur, dein in frusta secatur, et in amulo et saccharo confectionario convolvitur.

## Pasta de althaea et holerivori
Pasta de althaea, ut nunc apud societates mercatorias fit, nullo pacto castimonialis est, neque holerivoris neque religiosioribus Iudaeis apta, nam gelatinum fere semper ex ossibus vel pelle animalium fit. Pro Iudaeis nommumquam pasta hibisici gelatino ex piscibus utitur, ita ut sit *pareve*: neque caro neque lac. Pro holorivoris cummi "vegitabile" adhiberi potest, sed pasta mollior neque elastica evenit. Pasta hibisci holerivoraria melius fit ex radice hibisci, albumine, saccharo cannae, et extracto vanillae.
 
Categoria:Bellaria
Otto I (imperator)

thumb|Sigillum Ottonis anno 968 impressus
**Otto I,** cognomine **Magnus,** natus est die 23 Novembris 912, mortuus die 7 Maii 973. Memlebensis erat imperator (a 962) rexque (a 936) Sancti Romani imperii nationis Theodisci.

## Familia 
E gente Liudolfico vel Ottone erat, Henrici I regis filius. Soror eius Gerberga erat, uxor Ludovici IV regis Franciae. 

## Imperium 
[thumb|[Sacrum Romanum Imperium anno mortis Ottonis]]
Constituit Otto in imperio novum ecclesiae ordinem: investituit episcopos imperator, non papa; post uniuscuiusque episcopi mortem, omnia sua ad imperatorem reducta sunt. Die 10 Augusti 955, Hungaris paravit pugnando clades Lechfeldense; ob eam victoriam splendidam accepit honores plurimos Otto. Die 2 Februarii anno 962, Papa Ioanne XII Ottonem Romam vocavit: Otto donum Pippini renovavit, ut coronam Caesaris per Translatio imperii acciperet. Cum ita Imperium Sacrum Romanum conderet, Otto bene meritus est de natione Germanorum. Anno insequenti Ioannem XII e pontificatu deicere curavit. In matrimonium duxit Edgytham, Edwardi regis Anglorum filiam.
 

## Fontes de vita et imperio Ottonis 
* Liutprandus Cremonensis, *Historia Ottonis*

## Bibliographia 
* Gerd Althoff, "Otto der Große in der ottonischen Geschichtsschreibung" in Matthias Puhle, ed., * Otto der Große, Magdeburg und Europa* (Moguntiaci, 2001) pp. 16–27
* Matthias Becher, *Otto der Große: Kaiser und Reich. Eine Biographie*. Monaci: C. H. Beck, 2012 
* R. Köpke, E. Dümmler, *Kaiser Otto der Grosse*. Lipsiae, 1876 Textus apud archive.org
* Matthias Puhle, ed., *Otto der Große. Magdeburg und Europa. Eine Ausstellung im Kulturhistorischen Museum Magdeburg vom 27. August - 2. Dezember 2001. Katalog der 27. Ausstellung des Europarates und Landesausstellung Sachsen-Anhalt. 2 voll. Moguntiaci, 2001
* 
* W. von den Steinen, *Otto der Grosse*. Breslaviae, 1928
* Eduard Vehse, *Kaiser Otto der Grosse aus dem alten Hause Sachsen und sein Zeitalter'' Zeitz: Webel, 1867 Textus apud archive.org

Categoria:Imperatores Romani Sacri
Categoria:Nati 912
Categoria:Mortui 973
Categoria:Magdeburgum
!
Satyrion

thumb|Satyrii poculum.
thumb|Satyrio solent Turci lac glaciale conficere.
**Satyrĭon** sive **satureum** sive **serapias** sive **serapion** sive **priapiscus** dicuntur orches quae in usu alimentario hominibus adhibentur.

Quoniam radix bulbosa huius herbae similis est forma testibus viri, satyrion antiquitus aphrodisiacum esse habebatur, unde nomen. Antiqui maiorem bulbum saepissime terebant ut in potu dissolveretur, e.g. in aqua, in lacte caprae montanae, vel condito.

Hodie potus similis a Turcis fit, nomine *sālep* (Arabice: *ḫasyu al-θaˁlab* 'testes vulpis,' id est orchis, cui locutioni Graecam κυνός ὄρχιν 'canis testem' apud *Herbarium* datam confer), ex bulbo trito, saccharo, lacte, et cinnamomo, qui calefactus infertur.

## Notae 
## Bibliographia 
; Praecepta culinaria
* 1858 : *Il cuciniere italiano moderno*. Liburni p. 52 ("Farinata di salep")
* 1938 : Prosper Montagné, *Larousse gastronomique* (Lutetiae: Larousse) p. 857 ("Consommé au salep")

; Aliae encyclopaediae
* 

Categoria:Potiones
Categoria:Stimulantia
Plinius

**Plinius** hos homines significat:
# Gaius Plinius Secundus — "Plinius Maior", scriptor *Naturalis historiae*
# Gaius Plinius Caecilius Secundus — "Plinius Minor", scriptor epistularum et panegyricorum
# Plinius Valerianus — medicus regnante Constantino
Michigania

[thumb|*Pater Marquette et Indi Americani.* [Gulielmus Lamprecht, 1869.]]

**Michigania** (Anglice *Michigan*) est civitas Civitatum Foederatarum Americae. Michigania 83 comitatus et sola inter civitates Americanas duas paeninsulas habet. Hae paeninsulae Superior Inferiorque ponte iunguntur et quattuor e quinque Lacibus Magnis attingit. Civitas quondam partem unum Novae Franciae fuit, sed se cum coloniis Britanniacis, anno 1763 iunxit.

## Historia 
Ubi primi Europaei advenerunt, maiores incolae Michiganiae Indi Ottava, Chippeva, Potavatomi fuerunt. Ottavae plerumque circum Mackinacum vivebant, et Potawatomi circum meridiem. Hi nationes in pace vivebant, nomine *Consilium Trium Ignium* appellatae. Europaeorum primos qui ad Michiganiam venerint Stephanus Brûlé anno 1622 conduxit.

Antonius Cadillac arcem Detroitum anno 1701 condidit ad ripam fluminis (hodie Detroitense nuncupatum) quae a lacu Sanctae Clarae in lacum Erieum defluit.

Bello Rerum Novae Americanae, Detroitum fuit auxilium maiorem pro Britannia. Namquam, plurimus populi Detroiti fuit Canadenses Francogallici aut Indi Americani, qui Indi partim castram Franciam adiuvabant. Ad hoc, cum Quebecum divideretur in Canadam Superam Canadamque Inferam (anno 1790), Michigania partem Canadae Superae fuit.

Anno 1813, proelio Lacus Eriei victrices, Civitates Foederatae Michiganiam receperunt.

## Geographica 
Michigania duas paeninsulas et multas insulas habet. Lacos magnos quartos tingit. Circum omnis civitas, laculosci innumerabiles adsunt. Cum hoc sit, Michigania pharos plus quam aliis civitatibus habet.

Paeninsula Superior est paene rustica. Silvae terram circumvelat et monticuli ex telluro surgunt. Cluta aqua cadens est, cui nomen est Tahquamenon Aqua Cadens (Anglice *Tahquamenon Falls*).

Paeninsula Inferior dicitur esse similis manus aut chirothecae.

### Clima 
Michigania in zona temperata sita est: ibi clima continentale praevalet. Quae cum ita sint, hiemes frigidae, aestates calidae sunt et umidae. Lacus Michiganus Huronumque Erieusque hiemibus aliquibus glacie omnino teguntur, sed Superior, aliorum profundissimus, nunquam conglaciatur.

## Signa 
* Civitatis sententia: "Si Quaeris Peninsulam Amoenam, Circumspice"

## Urbes 
* Detroitum
* Cataractae Grandes
* Kalamazu
* Lansinga, caput
* S. Mariae Cadit (Civitates Foederatae)
* Marquette (Michigania)
* Mons Ferreus
* Northville
* Silex
* Saginava
* Troia

## Notae 
## Nexus externus 
* Situs interretialis Michiganiae proprius.
Tzatzicium

thumb|Tzatzicium cum oleo et anetho, in acetabulo.
**Tzatzicium** seu, (apud Berard) **Chatzicium** (Neograece τζατζίκι (tzatziki), Turcice *cacık*) gustatio Graeca et Turcica est, quae fit ex iogurto pecudum, cucumere colato vel conciso, et allio, et conditur ex oleo, anetho, mentha, et aceto. Solet cum pita apponi, cum olivis nigris. Est ius solitum in gyros.

Categoria:Embammata
Categoria:Ars coquinaria Graeca
Universitas Princetoniensis

thumb|Aula Nassovica, antiquissimum inter aedificia Universitatis

**Universitas Princetoniensis** (Anglice *Princeton University*) est collegium Societatis Hederanae Princetoniae in Nova Caesarea situm. Quod collegium, anno 1746 nomine **Collegium Neo-Caesariense** constitutum, est quarta doctrinae amplioris institutio cui est diploma in coloniis Britannico-Americanis, et sic unum e novem collegiis colonialibus ante bellum Rerum Novarum Americanum constitutis. Quod Novarcum anno 1747 mota est, deinde novem annos post ad hodiernum situm proprium, ubi universitas anno 1896 primum nominatum est.

Princetoniensis praegraduatos graduatosque artibus humanioribus, scientiis et socialibus et naturalibus, atque arte ingeniaria instruit. Gradus per Scholam Woodrow Wilson Rerum et Publicarum et Internationalium, Scholam Ingeniariae et Scientiae Applicatae, Scholam Architecturae et per Centrum Bendheim Financialem dat. Universitas nexus cum Instituto Studei Provecti, Seminario Theologicali Princetoniense, et Collegio Chorali Vestmonasteriensi (ad tempus apud Universitatem Rideranam) habet. Universitas Princetoniensis maximam dotationem per scholasticum in Civitatibus Foederatis habet.

Multi notabiles graduantur ab universitate. Consociatur cum triginta septem laureatis Nobelianis, septendecim acceptoribus Medaliae Nationalis Scientiae, et numero maximo victorium Praemiumque Abel medalistarumque Fields ullius universitatis (duo octemque, proprie) mundi, novem Arbitriorum Turing laureatis, tribus receptoribus Medaliae Nationalis Humanitatum et 204 scholasticis Rhodesianis. Inter alumnos, duo praesides Civitatum Foederatarum, duodecim Iudices Iudicii Maximi (tres quorum nunc iudicio servant), multi homines millium millium dollarium vivi et duces externi enumerantur Multi cives praestantes et Congressus et Consilii Ministri Civitatum Unitarum, etiam octem ex Civitatum Foederatarum Secretariis Civitatis, tres ex Secretariis Defensionis, et duo ex quattor praeteris Conventui Praeessentibus Aerarii Foederalis.

## Historia 
Haec universitas anno 1746 condita est, nomine *Collegium Neo-Caesariense,* in urbe Elizabeth. Anno 1756 ad Princetoniam remota est, ubi hodie floret. Nomen hodiernum anno 1896 adsumpsit.

Woodrow Wilson, postea praeses Civitatum Foederatarum Americae, ab anno 1902 usque ad annum 1910 rector universitatis fuit.

*Foedus Hederanum
*508 Princetonia

## Notae 
## Bibliographia 
* Thomas Jefferson Wertenbaker, *Princeton, 1746-1896*. Princetoniae: Princeton University Press, 1946 

Categoria:Collegia colonica
Categoria:Constituta 1746
Categoria:Foedus Hederanum
!
Asterales

**Asterales** sunt dicotyledonum florentium plantarum ordo, qui insigniter Asteraceas et familias cognatas comprehendit. Qui ordo cosmopolitus plerumque plantarum herbacearum species paucasque arbores (praecipue plantae generis *Lobeliae*) et frutices comprehendit. 

Asterales, organismi ex uno communi auctore progressi, morphologicas et moleculares proprietates inter se communicant. Ad quam synapomorphiam pertinent
*oligosaccharidei inulini, moleculae alimenta coacervantis, in planta praesentia; 
*singularis staminum morphologia: stamina enim plerumque circa gynoecium inveniuntur vel confertim aggregata vel in tubum coalita (quod esse videtur adaptatio secundariae coniuncta pollinationi, quae in familiis huius ordinis communis est).

## Momentum oeconomicum
Asteraceae nonnullas species ad cibum cultas comprehendunt, inter quas sunt *Cichorium,* *Helianthus annuus,* et *Lactuca sativa.* Adsunt etiam in familia multa condimenta et herbae medicinales. In horticultura magni momenti sunt Asteraceae (praecipue genus *Chrysanthemum*) et Campanulaceae.

## Bibliographia
*Bremer, K., et M. H. G. Gustafsson. 1997. East Gondwana ancestry of the sunflower alliance of families. *Proceedings of the National Academy of Sciences U.S.A.* 94: 9188–9190. Abstractum,Omnia verba (HTML), Omnia verba (PDF)
*Judd, W. S., C. S. Campbell, E. A. Kellogg, P. F. Stevens, et M. J. Donoghue. 2002. *Plant Systematics: A Phylogenetic Approach.* Ed. 2a.  pp.&nbsp;476–486 (Asterales). Sinauer Associates, Sunderland, Massachusetts. ISBN 0878934030.
*Lindley, John. 1833. *Nixus Plantarum,* 20. Londinii.
*Smissen, R. D. 2002. Asterales (Sunflower). In *Nature Encyclopedia of Life Sciences.* Londinii: Nature Publishing Group. December. DOI,  Situm ELS.

## Nexus externi
!
Categoria:Ordines plantarum
Categoria:Taxa Lindley
Falisci

**Falisici** erant gens Sabina, sive origine sive familiaritate, sed sermone similiore Latinae linguae utentes, qui oppidum Falerios incoluerunt, etiamque maiorem agrum vicinum, verisimiliter meridiem tenus tendentem ut parvum vicum Capenam attineret.

Verum quinto saeculo incipiente, et haut dubium antea, mos Etruscus in oppido praevaluit. Omnibus enim bellis gestis in sequentibus saeculis illud oppidum in foedere Etrusco inclusum est, interdum princeps.

Categoria:Gentes Italiae antiquae
Etrusci

thumb|Terrae Etruscorum cum maioribus urbibus eorum
**Etrusci** vel **Tusci** (Etrusce: antīquitus *Ràsenna* (𐌀𐌍𐌍𐌄𐌔𐌀𐌓), quae deinceps facta est *Raśna* (𐌀𐌍𐌑𐌀𐌓) vel *Rasna* (𐌀𐌍𐌔𐌀𐌓); Graece: , *Tursenoi*) populus antiquus Italicus, incolens eam regionem, cui nomen suum Etrurias dederunt, quae Tuscia quoque appellata est vel hodie Tuscania, attingens Umbriam, et terras usque ad Tiberim flumen et ad septentrionalem Latium continens. Quaedam oppida porro inventa sunt in Campania et in valle Padana a saeculo 8 a.C.n.

## Historia 
Origo gentis Etruscae est in dubio. Romani eorum oppida subiecerunt; olim multi credebant Etruscos ab Europa non emanavisse.  Itaque Herodotus (ca. 400 a.C.n.) tradidit eos a Lydia venisse; ceterum Dionysius Halicarnasseus (ca. 100 a.C.n.) tradidit Italiae esse aborigines, ex populo antiquo ortos, qui lingua institutisque omnino unoquoque discrepavit.

Nonnulli investigatores crediderunt illas inscriptiones Lemnias, quae Graecae non sint sed linguae Etruscae similes esse videantur, quae porro sexto saeculo factas esse putantur, hypothesem Herodoti confirmare.  Aliae investigationes autem rituum funereorum nuper monstraverunt Etruscos indigenas probabiliter fuisse.  Caeremoniae funereae non mutatae sunt a tempore hominum priorum Villanovae usque ad tempus Etruscorum ipsorum.

Saeculo septimo a.C.n., Etrusci multas civitates condiderunt, ex quibus sunt Arretium (𐌌𐌉𐌕𐌉𐌓𐌀), Caere (𐌓𐌔𐌉𐌀𐌂), Clusium (𐌉𐌔𐌅𐌄𐌋𐌂), Curtun (𐌍𐌖𐌕𐌓𐌖𐌂), Perusia (𐌀𐌍𐌔𐌖𐌓𐌄𐌐), Popluna (𐌀𐌍𐌖𐌋𐌚𐌖𐌚 vel 𐌀𐌍𐌖𐌋𐌐𐌖𐌐), Veii (𐌉𐌄𐌅 aut fortasse 𐌀𐌉𐌄𐌅), Tarquinii (𐌀𐌍𐌙𐌓𐌀𐌕), Vetulonia (𐌉𐌖𐌋𐌕𐌀𐌅), Volaterrae (𐌉𐌓𐌈𐌀𐌋𐌄𐌅), Volsinii (𐌖𐌔𐌋𐌄𐌅), Vulci (-𐌙𐌋𐌄𐌅). In valle Padana, antequam Celtae advenissent vestigiaque incolentium Etruscorum delevissent, fuerant Etruscae urbes Mantua (𐌀𐌖𐌈𐌍𐌀𐌌) atque Bononia (𐌀𐌍𐌔𐌋𐌄𐌚 vel 𐌀𐌍𐌆𐌋𐌄𐌚), urbesque perditae Atria Spinaque. Mos Etruscus longe ad septentrionem atque ad meridiem pandit.

## Notae 
## Bibliographia 
* Dominique Briquel, *Les Etrusques*. Lutetiae: Presses Universitaires de France, 2012. ISBN 9782130607397 Textus apud Cairn (situs venalis)

* Archaeologia Europaea
* Lingua Etrusca
* Lucumo
* Grand Ribaud F (naufragium)

## Nexus externi 
* Pagina studiis Etruscis dicata (Etruscan News Online) 
* [Radio Bremen(https://la.wikipedia.org/wiki/Radio_Bremen) mense Martio 2007: "Herodotus Confirmatus"]
* Philipp Ammon: *Ruma Rasna – Die etruskischen Wurzeln Roms*. http://www.academia.edu/28000848/Ruma_Rasna_Die_etruskischen_Wurzeln_Roms

Categoria:Gentes Italiae antiquae
!
Categoria:Culturae archaeologicae Europae
Categoria:Culturae Aetatis Ferreae
Sirius

[thumb|upright=1.25|Situs Sirii in constellatione [Canis Maior (constellatio)|Canis Maioris]]
**Sirius** sive **Alpha Canis Maioris** (**α CMa**), in constellatione Cane Maiore visum, est systema stellare.  Nobis stella splendidissima totius caeli videtur, quae etiam magnitudine apparenti -1.46 conspicitur. Hoc systema stellare a nobis distat 8.6 spatiis lucis annuis; inter systemata proxima locum quintum habet. 

## Nomina et contextus 
[thumb| caeleste deae [Sothis|Spdt, quotannis medio mense Iulio effectum orto Sirio (ad fundum), quo coniunguntur Procyon (supra ad sinistram) et Betelgeuse (supra ad dextram)]]
Nomen origine Graecum, plurimis cognitum, est "Sirius" (Σείριος). Latinitate simpliciori "Canicula" appellatur tamquam oculus figurae fictae Canis Maioris stellaque huius constellationis lucidissima. Ex hoc nomine dies "caniculares" in Europa meridiana nuncupantur, anni omnis siccissimi, nam ortus aestivus huius stellae in ea regione aevo Classico media aestate inter 19 et 24 Iulii observabatur. Aegyptii antiqui deam Spdt (nomine Graeco *Sothis*) cum stella exaequabant vel sola vel duabus aliis coniunctis, videlicet Procyone et Betelgeuse. His stellis tribus, Sirio orto, triangulum caeleste quotannis efficiebatur, sub quo asterismo Aegyptii anniversariam inundationem Nili exspectabant novumque annum celebraverunt. Linguis Oceanicis eadem stella magnam avem nomine *Manu* fingere censita est, ala boreali aut Procyone aut Betelgeuse, ala australi Canopo, qua caelum in hemisphaeris dividatur. 

Charactere "α Canis Maioris" ab Ioanne Bayero anno 1603 in *Uranometria*, numero "9 Canis Maioris" in *Historia coelestis Britannica* Ioannis Flamsteedii anno 1725 designata est.

## Motio propria 
Edmundus Halley motionem propriam stellarum quae fixae dicebantur primus invenit, observationibus sui ipsius cum adnotationibus libri *Almagest* Claudii Ptolemaei collatis. Stellas splendidiores Aldebaran, Arcturum, Sirium multo a locis priscis remotas rettulit, Sirio non minus quam 30 arcsecundis distante.

## Systema 
Stellae A et B inter se quam proxime 8.1, quam longissime 31.5 unitatibus astronomicis distant.
* Sirius A oculis spectantium terrestrium cernitur. Seriei principali stellarum et classi spectrali A1 V attribuitur.
* Sirius B pumilio alba (classis spectralis DA2) satis magna est, collapsu stellae multo maiore ante annorum 120 milia milium effecta.

## Notae 
*Dies caniculares

## Nexus externi 
* "Sirius" apud *Sol Station*
* "Sirius" apud Bruce Mills, *The Chronicles of Local Space* (situs partim ficticius)

Categoria:Canis Maior (constellatio)
Categoria:Res astronomicae nominibus antiquis agnitae
Categoria:Stellae binariae